CELEX: 32012R1036
Language: lt
Date: 2012-11-07 00:00:00
Title: 2012 m. lapkričio 7 d. Komisijos įgyvendinimo reglamentas (ES) Nr. 1036/2012, kuriuo dėl trečiųjų šalių arba jų dalių, iš kurių į Sąjungą leidžiama įvežti šviežią mėsą ir tam tikrus mėsos gaminius, sąrašuose esančių Kroatijai skirtų įrašų iš dalies keičiamas Sprendimo 2007/777/EB II priedas ir Reglamento (ES) Nr. 206/2010 II priedas  Tekstas svarbus EEE

8.11.2012   
            
            
               LT
            
            
               Europos Sąjungos oficialusis leidinys
            
            
               L 308/13
            
         KOMISIJOS ĮGYVENDINIMO REGLAMENTAS (ES) Nr. 1036/2012
   2012 m. lapkričio 7 d.
   kuriuo dėl trečiųjų šalių arba jų dalių, iš kurių į Sąjungą leidžiama įvežti šviežią mėsą ir tam tikrus mėsos gaminius, sąrašuose esančių Kroatijai skirtų įrašų iš dalies keičiamas Sprendimo 2007/777/EB II priedas ir Reglamento (ES) Nr. 206/2010 II priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 dalies pirmą pastraipą ir 4 dalį,
   kadangi:
   
               (1)
            
            
               Komisijos sprendime 2007/777/EB (2) nustatytos mėsos gaminių siuntų ir apdorotų skrandžių, pūslių ir žarnų siuntų importo į Sąjungą ir vežimo tranzitu bei sandėliavimo Sąjungoje taisyklės, kaip apibrėžta 2004 m. balandžio 29 d. Europos Parlamento ir Tarybos reglamente (EB) Nr. 853/2004/EB, nustatančiame konkrečius gyvūninės kilmės maisto produktų higienos reikalavimus (3);
            
         
               (2)
            
            
               Sprendimo 2007/777/EB II priedo 2 dalyje pateiktas trečiųjų šalių arba jų dalių, iš kurių leidžiama į Sąjungą įvežti mėsos gaminius ir apdorotus skrandžius, pūsles ir žarnas, jei šios prekės buvo apdorotos toje dalyje nurodytu būdu, sąrašas;
            
         
               (3)
            
            
               Sprendimo 2007/777/EB II priedo 4 dalyje išvardyti to priedo 2 dalyje nurodyti apdorojimo būdai ir kiekvienam jų priskirtas kodas. Toje dalyje mažėjančio intensyvumo tvarka išvardijami nespecifinio (A) ir specifinio apdorojimo būdai (B–F);
            
         
               (4)
            
            
               Komisijos reglamente (ES) Nr. 206/2010 (4) nustatyti veterinarijos sertifikatų reikalavimai, taikomi įvežant į Sąjungą tam tikras gyvų gyvūnų ar šviežios mėsos siuntas. Jame taip pat pateikti trečiųjų šalių, teritorijų ar jų dalių, iš kurių į Sąjungą galima įvežti šias siuntas, sąrašai;
            
         
               (5)
            
            
               Reglamente (ES) Nr. 206/2010 nustatyta, kad žmonėms vartoti skirtos šviežios mėsos siuntos į Sąjungą gali būti importuojamos tik jeigu jos yra iš to reglamento II priedo 1 dalies sąraše nurodytų trečiųjų šalių, teritorijų ar jų dalių, kurioms pateiktas veterinarijos sertifikato pavyzdys, skirtas atitinkamai toje dalyje nurodytai siuntai;
            
         
               (6)
            
            
               Kroatija šiuo metu yra Reglamento (ES) Nr. 206/2010 II priedo 1 dalies trečiųjų šalių, iš kurių leidžiama importuoti į Sąjungą tam tikrų gyvūnų šviežią mėsą, sąraše. Tačiau Kroatija šiuo metu nėra įtraukta į trečiųjų šalių, iš kurių leidžiama į Sąjungą importuoti naminių kiaulių šviežią mėsą, įskaitant smulkintą mėsą, sąrašą;
            
         
               (7)
            
            
               Kroatija pateikė Komisijai prašymą leisti į Sąjungą eksportuoti šviežią naminių kiaulių mėsą. Remiantis Kroatijos pateikta informacija, tos trečiosios šalies teritorijoje prevencinė vakcinacija nuo klasikinio kiaulių maro draudžiama nuo 2005 m. sausio mėn. Be to, nuo 2008 m. kovo mėn. negauta klasikinio kiaulių maro viruso paplitimo naminių kiaulių populiacijoje Kroatijos teritorijoje įrodymų. Todėl iš turimos informacijos matyti, kad Kroatijoje naminių kiaulių populiacijoje nėra klasikinio kiaulių maro, neatliekant vakcinacijos;
            
         
               (8)
            
            
               Kroatijos kompetentingos institucijos taip pat pateikė pakankamas garantijas dėl atitikties Sąjungos teisės aktams, susijusiems su klasikiniu kiaulių maru, ir įgyvendina naminių kiaulių ir laukinių šernų sustiprintos priežiūros programą;
            
         
               (9)
            
            
               be to, 2010 m. Komisijos Kroatijoje atlikto patikrinimo rezultatai buvo iš esmės teigiami. Kroatija taip pat pateikė Komisijai patvirtinimą, kad tam tikri taisomieji veiksmai, kurių buvo numatyta imtis dėl minėto patikrinimo metu nustatytų trūkumų, buvo patenkinamai atlikti 2011 m.;
            
         
               (10)
            
            
               įvertinus Kroatijos pateiktą informaciją galima daryti išvadą, kad dėl naminių kiaulių šviežios mėsos įvežimo į Sąjungą iš minėtos trečiosios šalies teritorijos Sąjungos sveikatos padėčiai dėl klasikinio kiaulių maro pavojaus nekyla. Todėl reikėtų leisti į Sąjungą iš Kroatijos importuoti šviežią naminių kiaulių mėsą, įskaitant smulkintą mėsą;
            
         
               (11)
            
            
               be to, Kroatija šiuo metu yra Sprendimo 2007/777/EB II priedo 2 dalies sąraše, kuriame išvardytos šalys, iš kurių leidžiama į Sąjungą įvežti naminių kiaulių ir ūkiuose auginamų medžiojamųjų poranagių gyvūnų (kiaulinių) mėsos gaminius ir apdorotus skrandžius, pūsles ir žarnas, kurie buvo apdoroti specifinio apdorojimo būdu „D“;
            
         
               (12)
            
            
               atsižvelgiant į tai, kad turi būti leidžiama į Sąjungą iš Kroatijos importuoti naminių kiaulių šviežią mėsą, įskaitant smulkintą mėsą, taip pat yra tikslinga leisti į Sąjungą iš tos trečiosios šalies mėsos importuoti gaminius, gautus iš tokios šviežios mėsos, nereikalaujant, kad jie būtų apdoroti specifiniu būdu. Todėl sprendimo 2007/777/EB II priedo 2 dalis turėtų būti atitinkamai iš dalies pakeista;
            
         
               (13)
            
            
               todėl Sprendimas 2007/777/EB ir Reglamentas (ES) Nr. 206/2010 turėtų būti atitinkamai iš dalies pakeisti;
            
         
               (14)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Sprendimo 2007/777/EB II priedo 2 dalyje Kroatijai skirtas įrašas pakeičiamas taip:
   
      
                  „HR
               
               
                  Kroatija
               
               
                  A
               
               
                  A
               
               
                  A
               
               
                  A
               
               
                  A
               
               
                  A
               
               
                  A
               
               
                  A
               
               
                  D
               
               
                  XXX
               
               
                  A
               
               
                  A
               
               
                  XXX“
               
            
   2 straipsnis
   Reglamento (ES) Nr. 206/2010 II priedo 1 dalyje Kroatijai skirtas įrašas pakeičiamas taip:
   
      
                  „HR – Kroatija
                  
               
               
                  
                     HR-0
                  
               
               
                  
                     Visa šalies teritorija
                  
               
               
                  
                     BOV, OVI, EQU, RUF, RUW
                  
               
               
                   
               
               
                   
               
               
                   
               
               
                   
               
            
                  
                     POR
                  
               
               
                   
               
               
                   
               
               
                   
               
               
                  2012 m. lapkričio 8 d.“
               
            
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 7 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 18, 2003 1 23, p. 11.
   
      (2)  OL L 312, 2007 11 30, p. 49.
   
      (3)  OL L 139, 2004 4 30, p. 55.
   
      (4)  OL L 73, 2010 3 20, p. 1.